Diari Oficial de la Generalitat Valenciana


Sumari del DOGV 9369, del 27-06-2022 (2022/5992)

RESOLUCIÓ de 16 de juny de 2022, de la Vicepresidència i Conselleria d'Igualtat i Polítiques Inclusives, per la qual es prorroguen quatre beques per a la realització de pràctiques professionals en centres dependents de la direcció general amb competències en matèria de diversitat funcional, concedides mitjançant les resolucions de 29 de juny i de 15 de juliol de 2021, de la Vicepresidència i Conselleria d'Igualtat i Polítiques Inclusives.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9369

Data del DOGV
:   27-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5992


Data del document
:   16-06-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 16 de juny de 2022, de la Vicepresidència i Conselleria d'Igualtat i Polítiques Inclusives, per la qual es prorroguen quatre beques per a la realització de pràctiques professionals en centres dependents de la direcció general amb competències en matèria de diversitat funcional, concedides mitjançant les resolucions de 29 de juny i de 15 de juliol de 2021, de la Vicepresidència i Conselleria d'Igualtat i Polítiques Inclusives. [2022/5992]  
Per l'Ordre 9/2019, de 16 d'octubre, de la Vicepresidència i Conselleria d'Igualtat i Polítiques Inclusives (DOGV 8660, 21.10.2019), s'aproven les bases reguladores per a la concessió de beques per a la realització de pràctiques professionals en la direcció general amb competències en matèria de diversitat funcional.  
Mitjançant la Resolució de 16 de març de 2021, de la Vicepresidència i Conselleria d'Igualtat i Polítiques Inclusives, es convoquen cinc beques per a la realització de pràctiques professionals en centres dependents de la direcció general amb competències en matèria de diversitat funcional (DOGV 9046, 23.03.2021).  
Per la Resolució de 29 de juny de 2021, de la Vicepresidència i Conselleria d'Igualtat i Polítiques Inclusives, es publica l'adjudicació de cinc beques per a la realització de pràctiques professionals en centres dependents de la direcció general amb competències en matèria de diversitat funcional (DOGV 9121, 06.07.2021).  
Les persones beneficiàries de les beques van ser les següents:  
Nuria Pérez Piqué, que va renunciar a la beca (Resolució d'11.04.2022);  
Rafael Fabregat López;  
Óscar García Sauret;  
Clara Llopis Santamaría, i  
Mireia Aleixandre Torrent, que va renunciar a la beca (Resolució de 15.07.2021).  
Per la Resolució de 15 de juliol de 2021, de la Vicepresidència i Conselleria d'Igualtat i Polítiques Inclusives, es publica l'adjudicació d'una beca d'arquitectura per a la realització de pràctiques professionals en centres dependents de la direcció general amb competències en matèria de diversitat funcional (DOGV 9135, 26.07.2021), que es va adjudicar a Joan Carreres Solanes.  
Per la Resolució d'11 d'abril de 2022, de la Vicepresidència i Conselleria d'Igualtat i Polítiques Inclusives, s'accepta la renúncia d'una beca de dret per a la realització de pràctiques professionals en centres dependents de la direcció general amb competències en matèria de diversitat funcional (DOGV 9343, 19.05.2022), sense que haja sigut substituïda per no haver-hi aspirants en llista d'espera.  
Vist el que es preveu en l'apartat tercer, punt 2, de la Resolució de 16 de març de 2021, de la Vicepresidència i Conselleria d'Igualtat i Polítiques Inclusives, de convocatòria, i de conformitat amb el que s'estableix en l'article 17.2 de l'esmentada Ordre 9/2019, de 16 d'octubre, que assenyala que «la beca podrà ser prorrogada amb les condicions establides en l'art. 5 del Decret 132/2009, de 4 de setembre, del Consell, pel qual es regula la concessió de beques, mitjançant resolució expressa, per un període màxim de 12 mesos, sempre que existisca crèdit adequat i suficient per als exercicis als quals afecte i que el desenvolupament de l'activitat que s'estiga efectuant així ho requerisca o aconselle».  
Vist que les persones beneficiàries de les beques estan realitzant les seues pràctiques professionals de manera satisfactòria, segons els certificats mensuals emesos per la persona tutora i les persones que ocupen les direccions de servei on es desenvolupen les beques de pràctiques professionals, i es considera necessari que continuen amb el desenvolupament de la seua activitat i, per tant, que la beca siga prorrogada.  
Vist que la consignació pressupostària existent en la línia S5231 del capítol 4 del programa 313.40 dels pressupostos de la Generalitat per a l'exercici 2022, possibilita la pròrroga de les beques.  
Per tot això, en virtut del que es disposa en l'article 5 del Decret 132/2009, de 4 de setembre, del Consell, pel qual es regula la concessió de beques, i conforme amb l'article 17.2 de l'Ordre 9/2019, de 16 d'octubre, resolc:  
  
Primer  
Prorrogar les beques per a la realització de pràctiques professionals en centres dependents de la direcció general amb competències en matèria de diversitat funcional a Rafael Fabregat López, Óscar García Sauret, Clara Llopis Santamaría i Joan Carreres Solanes.  
  
Segon  
El període de pròrroga serà de 12 mesos, comprés entre l'1 de juliol de 2022 i el 30 de juny de 2023, ambdós inclosos.  
  
Tercer  
L'import de la beca és de 1.120,19 euros bruts mensuals, subjecte a la retenció corresponent a compte de l'Impost sobre la Renda de les Persones Físiques i a la cotització a la Seguretat Social en els termes establits en el Reial decret 1493/2011, de 24 d'octubre, i a qualsevol altra retenció que, si és el cas, poguera correspondre.  
La quantia de les beques s'incrementarà anualment, si escau, aplicant el mateix increment global previst per a la despesa del sector públic valencià, tal com estableix l'article 17.1 del Decret 132/2009, de 4 de setembre, del Consell.  
A més, es procedirà al finançament de la quota d'empresa a la Seguretat Social de les persones adjudicatàries de la pròrroga, pels imports anuals que legalment s'establisquen.  
  
Quart  
La dotació econòmica per a finançar aquesta pròrroga ascendeix a la quantia global màxima de 53.769,12 euros, a càrrec de l'aplicació pressupostària 73.60.45.736.08, línia S5231 dels pressupostos de la Generalitat per a l'exercici econòmic 2022 i el seu equivalent per a l'exercici 2023, d'acord amb la distribució següent:  
Anualitat 2022: 26.884,56 -  
Anualitat 2023: 26.884,56 -  
L'anualitat de 2023 queda condicionada a l'existència de crèdit adequat i suficient en els corresponents pressupostos de la Generalitat per a l'exercici 2023.  
  
Cinqué  
La publicació d'aquesta resolució en el Diari Oficial de la Generalitat Valenciana produirà l'efecte de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que l'ha dictada, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant del Jutjat Contenciós Administratiu de València, en el termini de dos mesos a comptar des de l'endemà de la publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 de juny de 2022. La vicepresidenta del Consell i consellera d'Igualtat i Polítiques Inclusives (p. d. R 29.02.2016, DOGV 7736), la directora general de Diversitat Funcional i Salut Mental: Elena Albert Roberto.  
  
  
  
ANEXO I  
 Personas beneficiarias de las becas  
  
Cognoms Nom Puntuació Modalitat  
Pérez Piqué Núria 21,70 Dret   
Moreno Martínez Pablo Miguel 20,57 Dret   
Carretero Navarro Iván 21,25 Sociologia  
Llopis Santamaría Clara 22,40 Treball Social   
Aleixandre Torrent Mireia 22,50 Arquitectura